Merga krungu yen Kraeng Tumalang Baraya entuk sokongan pangan saka Kraton Kutai, mula akeh sultan sing uga njaluk so­kongan pangan. Wiwitane Sultan Muslihu­din ngabulake kabeh panyuwunan mau. Na­nging mbareng tadhah pangan ing Kra­ton Kutai wiwit nipis lan amung cukup kang­go Kraton Kutai dhewe, kabeh soko­ngan marang kraton kiwa tengen Kraton Kutai diendheg. Nanging kahanan kuwi ora bisa ditampa dening kraton kiwa tengen. Kraton Kutai dianggep wis cethil, emoh mbantu tangga-tanggane sing keluwen. Mula akeh sing rumangsa gela marang Sul­tan Muslihudin. Rasa gela mau njurung timbule ontran-ontran kathi cara nylamur dadi durjana lan ngrampog para kawula sing manggon ing tepis wiringing wates Kraton Kutai. Mesthi wae Sultan Mushlihu­din ora trima. Mula banjur dhawuh marang senapati-senapati sing tanggon kanggo mbrastha reretu saka manca negara kuwi.